[bookmark: _GoBack][bookmark: _Hlk16678842]Sukladno Zakonu o posredovanju u zapošljavanju i socijalnoj sigurnosti nezaposlenih osoba („Službene novine Federacije BiH“, br. 41/01, 22/05 i 9/08) i temeljem Sporazuma o međusobnoj suradnji između Ministarstva za pitanja branitelja/boraca HNŽ/K i Službe za zapošljavanje HNŽ-K broj:01-1-05-3-3-135-307/1-20 objavljuje se Javni poziv za Program sufinanciranja zapošljavanja djece ratnih vojnih invalida (u daljem tekstu: Program)

JAVNI POZIV
za sudjelovanje u Programu sufinanciranja zapošljavanja djece ratnih vojnih invalida 2020
Za realizaciju Programa osigurana su financijska sredstva u iznosu od 70.000,00 KM.
Iznos od 70.000,00 KM osiguran je od strane Vlade Hercegovačko-neretvanske županije/kantona.
Nositelj realizacije ovog Programa je Služba za zapošljavanje Hercegovačko-neretvanske županije/kantona (u daljem tekstu: Služba).
· Cilj Programa
[bookmark: _Hlk518549358]Program se realizira s ciljem zapošljavanja nezaposlenih osoba, djece ratnih vojnih invalida, koji se nalaze na evidenciji Službe prije objave Javnog poziva i koje aktivno traže posao. 
· Korisnici
Nezaposlene osobe
Korisnici Programa su nezaposlene osobe, djeca ratnih vojnih invalida prijavljene na evidenciju Službe prije objave Javnog poziva.
Poslodavci
Pravo prijave na Javni poziv imaju pravni subjekti koji imaju registriranu djelatnost na području Federacije BiH, a koji redovito izmiruju obveze po osnovu poreza i doprinosa, te poslodavci koji imaju sa Poreznom upravom Federacije BiH potpisan Sporazum o odgođenom plaćanju duga po osnovu javnih prihoda.
U Programu ne mogu sudjelovati:
· poslodavci koji su koristili kreditna ili bespovratna sredstva iz poticajnih mjera Federalnog zavoda za zapošljavanje i Službe, a nisu ispoštovali obveze u skladu sa zaključenim ugovorima, odnosno nisu zaposlili predviđen broj radnika  i/ili ne vraćaju redovito dobivena sredstva,
· poslodavci koji ne izmiruju redovito obveze po osnovu poreza i doprinosa,
· poslodavci evidentirani u Registru novčanih kazni zbog duga neplaćenih novčanih kazni i troškova postupka, jer s radnikom nisu zaključili ugovor o radu – rad na crno.
Poslodavcu se neće sufinancirati zapošljavanje osoba koje je već zapošljavao, i ne koristeći sredstva iz poticajnih mjera Zavoda/Službe, a koje je otpustio u posljednjih 12 mjeseci prije dana podnošenja prijave na Javni poziv. Također, poslodavcu se neće sufinancirati zapošljavanje osoba koje je već zapošljavao koristeći sredstva iz poticajnih mjera Zavoda/Službe, a koje je otpustio u posljednja 24 mjeseca prije dana podnošenja prijave na Javni poziv.
· Poticajna mjera i ciljna skupina
Programom je predviđeno zapošljavanje djece ratnih vojnih invalida, prijavljene na evidenciju nezaposlenih osoba, bez obzira na stupanj obrazovanja, uz zasnivanje radnog odnosa na period od 12 mjeseci.
· Način sufinanciranja
Služba Poslodavcu mjesečno isplaćuje/refundira iznos neto plaće za radno mjesto koje odgovara stupnju stručnog obrazovanja, i to 800,00 KM za osobe sa završenim dodiplomskim i diplomskim studijem,  i 600,00 KM za osobe sa ostalim stupnjevima obrazovanja. Refundirani iznos se u cjelini odnosi na neto plaću sufinancirane osobe, a poslodavac je dužan na istu obračunati i platiti obvezne doprinose i poreze.
· Osnovni kriteriji za bodovanje prijave za sufinanciranje zapošljavanja 
Prednost pri odobravanju poticajnih sredstava po Programu imaju poslodavci:
· koji zapošljavaju nezaposlene osobe u proizvodnoj djelatnosti,
· koji zapošljavaju dugoročno nezaposlene osobe,
· koji zapošljavaju osobe bez oba roditelja,
· koji zapošljavaju osobe koje žive u kućanstvu u kojem su svi članovi nezaposleni,
· poslodavci koji će isplaćivati veću neto plaću od one koja je predviđena programom (neto 600/800 ovisno o stupnju stručne spreme).
· Javni poziv 
Javni poziv za sudjelovanje u Programu se objavljuje dana 31.08.2020. godine, na oglasnim pločama Službe (sve podružnice ) i internet stranici www.szzhnz-k.ba i službenoj web stranici Vlade HNŽ/HNK. Javni poziv ostaje otvoren trideset (30) dana od dana objavljivanja, nakon čega se vrši ocjena prijava, te se utvrđuje rang lista.
Nepotpune i neblagovremeno pristigle prijave neće se uzeti u razmatranje. 
Ukoliko nakon obrade pristiglih prijava na Javni poziv ne dođe do utroška programom predviđenih financijskih sredstava, Javni poziv će biti ponovljen.



· Prijava na Javni poziv
Zainteresirani poslodavci se prijavljuju na Javni poziv popunjavanjem prijave (P2-2) koja je dostupna  na internet stranici Službewww.szzhnz-k.ba ili se može preuzeti u prostorijama Službe. 
· Obveze poslodavca
Poslodavci su prilikom prijave na Javni poziv dužni dostaviti sljedeću dokumentaciju:
· prijavu, koja je potpisana i ovjerena pečatom
· kopiju rješenja za obavljanje djelatnosti
· kopiju identifikacijskog broja
· broj računa u poslovnoj banci na koji će se sredstva doznačiti
· uvjerenje o izmirenim obavezama po osnovu poreza i doprinosa, original ili ovjerenu kopiju ne stariju od tri (3) mjeseca
· ovjerenu izjavu o visini neto plaće za sufinanciranu osobu
· dokaz o socijalnom statusu nezaposlene osobe (za dijete bez oba roditelja potrebno je dostaviti smrtne listove, te za osobu u čijem kućanstvu su svi članovi nezaposleni kućnu listu
Organi uprave i druge institucije koje posluju preko trezora, umjesto Uvjerenja Porezne uprave dostavljaju dokaz da trezorski posluju.

· Način podnošenja prijave na Javni poziv
Poslodavci dostavljaju popunjenu prijavu sa pratećom dokumentaciju preporučenom poštom ili osobno na adresu:
Služba za zapošljavanje HNŽ-K
Kralja Tvrtka 19,
88000 Mostar

Sa naznakom: „Prijava na Javni poziv „Program sufinanciranja zapošljavanja djece ratnih vojnih invalida 2020“ - NE OTVARATI“
Umjesto putem navedene adrese, prijave je moguće dostaviti osobno i u podružnice Službe.
· Opće napomene
 
Cjelokupan tekst „Programa sufinanciranja zapošljavanja djece ratnih vojnih invalida 2020“ dostupan je na web portalu: www.szzhnz-k.ba

